Арганізацыя адукацыйнага працэсу ў школе аграгарадка мае свае асаблівасці. Навучанне ў школе павінна быць адаптавана да ўмоў сваёй мясцовасці, бо сельская школа — гэта кузня будучых спецыялістаў, якія прыйдуць працаваць у сваю родную вёску. І ад узроўню зладжанай дзейнасці ўстановы сёння залежыць жыццё на сяле заўтра. Наш калектыў гэта разумее. Таму ў выніку мы маем няхай невялікі, але вынік. 50% нашых выпускнікоў паступілі ва ўстановы вышэйшай адукацыі. Кожны з навучэнцаў выбраў сваю прафесію, але тую, якая сёння запатрабавана ў нашым рэгіёне. 30% выпускнікоў звязалі сваю будучую прафесію з лясной гаспадаркай, 30% — выбралі інжынерна-тэхнічныя і будаўнічыя спецыяльнасці, 20% — гэта будучыя педагогі і медыцынскія работнікі, 10% — стануць спецыялістамі сельскай гаспадаркі і 10% — паступілі ва УВА МНС.